OzLabs/hebrew-wiki-articles huggingface dataset:
Metacritic

Metacritic (נהגה "מטקריטיק") הוא אתר אינטרנט אמריקאי האוסף ביקורות על אלבומי מוזיקה, משחקי וידאו, סרטי קולנוע, תוכניות טלוויזיה ו-DVD. לכל מוצר ניתן ניקוד מספרי בהתאם לביקורת ונעשה ממוצע כולל של הביקורות המוצגות, כאשר ביקורות של מבקרים מומחים ניתנות בנפרד. הביקורות מסווגות לפי שלושה צבעים: ירוק, צהוב ואדום המסמלים את אופי הביקורת. האתר דומה במעט לאתר הביקורות Rotten Tomatoes אך לעיתים מתקבלות בהם תוצאות שונות לחלוטין, בעיקר בשל שיטות שקלול הציון השונות ביניהם.

האתר הושק בינואר 2001 על ידי מארק דויל ואחותו ג'ולי רוברטס דויל יחד עם חברים ללימודים בבית הספר למשפטים אוניברסיטת דרום קליפורניה. נכון לפברואר 2014 הוא מדורג במקום ה-1,953 בדירוג אלקסה.

== קישורים חיצוניים ==

* 

קטגוריה:אתרי קולנוע
קטגוריה:פובליציסטיקה
קטגוריה:אתרי אינטרנט שהושקו ב-2001
מארי-כריסטין בארו

מארי-כריסטין בארו (בצרפתית: Marie-Christine Barrault; נולדה ב-21 במרץ 1944), היא שחקנית קולנוע צרפתייה, מועמדת פרס אוסקר לשחקנית הטובה ביותר לשנת 1975.

== ביוגרפיה ==
בארו נולדה בפריז. היא אחייניתו של הפנטומימאי, השחקן והבמאי הנודע, ז'אן-לואי בארו. 

היא התחילה את הקריירה שלה בתוכניות טלוויזיה מקומיות והתפרסמה בפעם הראשונה בסרטו של אריק רוהמר "הלילה שלי אצל מוד" בתור פרנסואה ארוסתו של ז'אן-לואי (ז'אן-לואי טרנטיניאן).
ב-1975 הייתה בארו מועמדת לפרס אוסקר לשחקנית הטובה ביותר על הופעתה בקומדיה הרומנטית "זוגות נשואים", שעובדה לאחר מכן לגרסה אמריקאית על ידי ג'ואל שומאכר ובמאי הסרט המקורי ז'אן-שארל טשלה.
התפרסמה מחוץ לקולנוע בצרפתי בדרמה הקומית של וודי אלן "אבק כוכבים" בתפקיד איזובל אחת מאהובותיו של הבמאי המפורסם סנדי בייטס (אלן).
לאחר מכן שיחקה את מאדאם ורדורן לצידם של ג'רמי איירונס ואורנלה מוטי בעיבוד הקולנועי המוצלח ליצירה הספרותית של מרסל פרוסט "בעקבות הזמן האבוד". 

ב-1983 שיחקה בסרט הדרמה האמריקאי "שולחן לחמישה", לצדם של ג'ון ווייט וקווין קוסטנר. 

בשנת 2009 שיחקה בסרט "מסדרים ללינה את החיים" של הבמאי כריסטוף הונורה. 

בשנת 2024 שיחקה בסדרת הקומדיה "פיאסקו" <small>(אנ')</small> שעלתה נטפליקס. 

== חיים אישיים ==
לבארו שני ילדים מנישואיה הראשונים למפיק דניאל טוסאן דו פלאנטייה, נישואיה השניים היו לבמאי רוז'ה ואדים ונמשכו כעשר שנים עד לפטירתו של ואדים.

== קישורים חיצוניים ==

קטגוריה:שחקניות קולנוע וטלוויזיה צרפתיות
קטגוריה:צרפתיות שנולדו ב-1944
דייוויד בדיל

דייוויד ליונל בדיל (באנגלית: David Lionel Baddiel; נולד ב-28 במאי 1964) הוא קומיקאי, סופר ומנחה טלוויזיה בריטי-אמריקאי.

== ביוגרפיה ==
בדיל נולד בניו יורק למשפחה יהודית ועבר לאנגליה בגיל ארבעה חודשים. 
אביו, קולין, היה כימאי ולשי שעבד ביוניליוור עד שנות ה-80 ולאחר מכן מכר צעצועי דינקי בשוק האפור ופוטר. אמו, שרה, הייתה ניצולת השואה. היא עברה לבריטניה בגיל 5 חודשים יחד עם הוריה בשנת 1939. בדיל הוא בן אמצעי מבין שלושה.

בדיל גדל והתחנך בצפון לונדון. לו תואר בספרות אנגלית מקינגס קולג' (קיימברידג'). לאחר מכן התחיל ללמוד לדוקטורט בספרות אנגלית ביוניברסיטי קולג' לונדון אך עזב בטרם עת.

== קריירה ==
בדיל הוא סופר, קומיקאי ומנחה טלוויזיה. הנושאים העיקריים שבהם הוא עוסק בעבודתו נוגעים להדדיות בין בני אדם, יחסי מין ומערכות יחסים, כדורגל ודת.

השיר "Three Lions" שהוא היה שותף לכתיבתו בשנת 1996, מתואר כ"המנון בפועל" של הכדורגל האנגלי מאז 1996. הפזמון שלו, עם השורה החוזרת "It's Coming Home", הפך לפזמון פופולרי בקרב האוהדים במשחקי אנגליה.

כתב את התסריט לסרט הקומדיה "הכופר" משנת 2011.

הופיע בתוכנית "8 מתוך 10 חתולים בחוץ".

ספרו "המטרה החשאית" (The Secret Purposes), מבוסס בחלקו על סיפורו של סבו של בדיל במחנה כליאה באי מאן (אחד משטחי חסות של הכתר הבריטי) בזמן מלחמת העולם השנייה.

ספרו "לא סופרים את היהודים" ראה אור בארצות הברית ב-2021 ובישראל בפברואר 2024 (הוצאת פן). הספר עוסק באנטישמיות כצורה של גזענות, בעיקר בקרב פוליטיקאים מהצד השמאלי של המפה במדינות מערביות. הספר הוגדר כרב מכר על ידי "הניו יורק טיימס" ו"הסאנדיי טיימס".

== חיים אישיים ==
לבדיל יש שני ילדים, שניהם נולדו בלונדון. אימם של השניים היא הקומיקאית הבריטית, מורוונה בנקס , בת זוגו של בדיל. בת, בשם דולי (2011) ובן בשם עזרא (2004).

בדיל מגדיר עצמו כאתאיסט יהודי.

הוא מעריץ גדול של להקת הרוק ג'נסיס ושל הזמר דייוויד בואי.

בדיל הוא הפטרון של [http://www.thecalmzone.net/ CALM]. הוא שימש כמנחה סטנד-אפ באירוע "סטנד אפ כדי למנוע התאבדויות". בפברואר 2009, הוא ואמנים אחרים כתבו מכתב תמיכה פתוח בלונדון טיימס למנהיגי הבהאיים באיראן.

==קישורים חיצוניים==

* 
* 
* 
* 
* 
* , 2021

== הערות שוליים ==

קטגוריה:שחקני קולנוע וטלוויזיה יהודים בריטים
קטגוריה:קומיקאים יהודים בריטים
קטגוריה:סופרים יהודים בריטים
קטגוריה:מנחי טלוויזיה יהודים
קטגוריה:מנחי טלוויזיה בריטים
קטגוריה:אתאיסטים יהודים
קטגוריה:אתאיסטים בריטים
קטגוריה:בוגרי קינגס קולג' קיימברידג'
קטגוריה:בריטים שנולדו ב-1964
קלאו שחור

קלאו שחור (שם מדעי: Anthracoceros malayanus) הוא מין במשפחת הקלאוניים. הוא נמצא ביערות עד וביערות מחטניים במלזיה, ברוניי, סינגפור, תאילנד וסומטרה. הם נמצאים לרוב בקבוצות קטנות של 2-5 קלאויים.

כמו בשמו, רוב הקלאו שחור, כולל בטנו, ראשו, עיניו, וצווארו. המקור והקסדה צהובים-בהירים. הקלאו השחור הוא קלאו קטן יחסית, אורכו רק 75 ס"מ. אצל הנקבות המקור קטן יותר והקסדה שחורה. לנקבה יש גם כתם ורדרד בלחי. המקור והקסדה אצל צעירים קטנים יחסית והם בצבע חום-ירוק. 

הקלאו כולא את בת זוגו בקן. הקן נחסם, ונשאר רק פתח קטן להעברת מזון לנקבה. הנקבה מגדלת את גוזליה בקינה, וכאשר הגוזלים גדולים, היא יוצאת החוצה. הזכר מביא לנקבה כ-30 פעמים אוכל ביום.

הקלאו חי בברוניי, תאילנד ואינדונזיה. הקלאו נדיר במלזיה, ושם אסור לצוד אותו.

== גלריה ==
<gallery>
קובץ:Anthracoceros malayanus -Kuala Lumpur Bird Park-8a.jpg|נקבה
קובץ:Anthracoceros malayanus -London Zoo, England -juvenile-8a.jpg|צעיר מחזיק פרי
קובץ:Anthracoceros malayanus birdsong.ogg|קולות קרקור של קלאו שחור
</gallery>

==קישורים חיצוניים==

* [http://www.birdlife.org/datazone/speciesfactsheet.php?id=948 Black Hornbill], BirdLife

== הערות שוליים ==

קטגוריה:טקסונים שתוארו בידי סטמפורד ראפלס
שחור
קטגוריה:תאילנד: עופות
קטגוריה:אינדונזיה: עופות
קטגוריה:בעלי חיים שתוארו ב-1822
קטגוריה:עופות יערות הגשם של דרום-מזרח אסיה
זמן דיסני

זמן דיסני (באנגלית: The Disney Afternoon) הייתה רצועת שידור בערוץ 2 של הזכיינית טלעד וכללה את מיטב הסדרות המצוירות של דיסני. היא החל מיום השידור הראשון של ערוץ 2, 4 בנובמבר 1993 עד 2002, בתחילה בשעות הצהריים ובהמשך גם בשבת בבוקר.

בתחילת 2003 נסגרה רצועת השידור "זמן דיסני", ובשנת 2005 שודרו הרצועה בערוץ יסבבה של Yes, וחלק מהתוכניות שודרו בערוץ דיסני ג'וניור.

== תוכניות שירדו מהרצועה ושודרו בערוץ דיסני ג'וניור ==
* אלאדין
* בת הים הקטנה
* טימון ופומבה
* 101 דלמטים: הסדרה

== תוכניות שנשארו במסגרת השידורים זמן דיסני עד לסגירתה ==
* השכונה של גופי
* אגדות ברווזים
* דונלד דאק וצוות קוואק
* גורי הג'ונגל (לא דובב לעברית)
* הרפתקאות פו הדוב
* באז שנות אור ממפקדת הכוכב
* הרקולס (לא דובב לעברית)
* עולם סחרחר
* דרווינג הברווז (לא דובב לעברית)
* הגרגולים
* החיים על פי דאג
* סברינה המכשפה הצעירה

קטגוריה:רצועות שידור בטלוויזיה
קטגוריה:סדרות הנפשה אמריקאיות
קטגוריה:דיסני: סדרות טלוויזיה
קטגוריה:סדרות טלוויזיה אמריקאיות שעלו לשידור בשנות ה-1990
קטגוריה:רצועות שידור בטלוויזיה בישראל
קטגוריה:ערוץ 2: תוכניות רכש
משרד ההגנה (בלארוס)

סמל הכוחות המזוינים של בלארוס
משרד ההגנה של בלארוס (בבלארוסית: Міністэрства абароны Рэспублікі Беларусь) הוקם ב-20 במרץ 1992 כיורש משרד ההגנה הסובייטי. זהו המשרד הממשלתי בבלארוס הממונה על הכוחות המזוינים של בלארוס.

==שר ההגנה ==
שר ההגנה מתמנה לתפקיד על ידי הנשיא ולא על ידי ראש הממשלה. לצדו, מכהן הרמטכ"ל כסגן השר. שניהם, שר ההגנה והרמטכ"ל חברים בפורום הביטחוני הבכיר ביותר במדינה, מועצת הביטחון הבלארוסית (Савет бясьпекі Рэспублікі Беларусь).

ב-2009 תקציב משרד ההגנה הבלארוסי עמד על 684 מיליון דולר, שהם מיליארד ו-918 מיליון רובל בלארוסי.

===רשימת שרי ההגנה===
{|border="1" align="center" class="wikitable mw-collapsible mw-collapsible"
|+
|-
!שם!!תקופת כהונה!!הערות
|-
|פיוטר צ'אוס|| 1992 ||
|-
|פאבל קוזלובסקי||1992 -1994||
|-
|אנטולי קוסטנקו||1994 -1995||
|-
|לאוניד מלצב||1995 -1996|| כהונה ראשונה
|-
|אלכסנדר צ'ומאקוב||1996 -2001||
|-
|לאוניד מלצב||2001 -2009||כהונה שנייה
|-
|יורי ז'אדובין||2009 -2014||
|-
|אנדריי רבקוב|| 2014 -2020||
|-
|ויקטור חרנין ||2020-מכהן||
|-
|}

==המודיעין הצבאי הבלארוסי==

==קישורים חיצוניים==
* 

==הערות שוליים==

הגנה
בלארוס
בדחוס

בדחוס (בספרדית: Badajoz) היא עיר הבירה של מחוז בדחוס, בקהילה האוטונומית אקסטרמדורה הממוקמת במערב ספרד בסמוך לגבול עם פורטוגל. העיר נבנתה על ידי האציל המוסלמי איבן מרואן בשנת 875 לספירה, העיר הייתה בירתה של ממלכה אוטונומית מוסלמית עד למאה ה-10. מיקומה של העיר על ההרים בגבול פורטוגל ספרד וההיסטוריה של האזור, הפכו את העיר לעיר מבצר ממוגנת המוקפת מבצרים ועמדות הגנה.

==היסטוריה==
תאריך היווסדה של העיר בדחוס נחשב לשנה בה יסד אותה האציל המוסלמי איבן מרואן, בשנת 875. ישנן עדויות באזור למבנים רומאים אך לא נמצאו לכך עדויות בכתבים רומאים.
בין שנת 875 עד המאה ה-10 תחת איבן מרואן, הייתה העיר בירתה של ממלכה אוטונומית ומורדת עד אשר נפלה הממלכה. החל משנת 1022 הייתה העיר לבירה של הממלכה המורית 'טָאִיפַת בדחוס', ממלכה אשר התקיימה עד לשנת 1229, בה כבש את העיר אלפונסו ה-9 מליאון. תחת השליטה המורית נקראה העיר בָטַלבוּס ובָטַליוֹס.
בשל מיקום העיר כעיר ספר על הגבול בין ספרד לפורטוגל, העיר ידעה מספר רב של קרבות ומצורים. בשנת 1168 הייתה העיר בידי פורטוגל באופן זמני, בשנת 1660 הייתה העיר שוב תחת מצור כוחות פורטוגלים. במהלך מלחמת הירושה הספרדית הייתה העיר שוב תחת מצור בשנת 1750 על ידי כוחות הברית. במהלך המלחמות הנפוליאוניות נפלה העיר לידי צרפת בשנת 1811 לאחר ניסיונות כושלים לכובשה בשנים 1808 ו-1809. כוחות הבריטים תחת פיקודו של וולינגטון הצליחו לאחר מצור ממושך ועיקש לכבוש לבסוף את העיר במצור של שנת 1812.

=== טבח בדחוס ===
בימיה הראשונים של מלחמת האזרחים בספרד הייתה העיר בשליטת תומכי הממשלה הרפובליקאית. ב-14 באוגוסט 1936 הגיע לעיר כוח של צבא אפריקה בפיקודו של הגנרל חואן יגו , במטרה לכבוש אותה. לאחר יממה של קרבות רחוב עקובים מדם כבשו כוחותיו של יגו את העיר. הכוחות הלאומנים ערכו בעיר טבח של תומכי הממשלה, באמצעות כינוסם והוצאתם להורג בזירת מלחמת השוורים העירונית. ממדי הטבח שנויים במחלוקת. המספר המקובל ביותר הוא כ-2,000 נרצחים רפובליקאים, כאשר יש האומדים את המספר בפי שניים. היסטוריון אחד הצליח למנות 1,341 שמות של נרצחים בטבח, אך טען שמספר הנרצחים בפועל היה גבוה יותר. קיימת טענה לפיה עודד יגו את חייליו לבצע מעשי אונס בנשים תומכות הממשלה.

האירועים הקנו לגנרל יגו את הכינוי "הקצב מבדחוס".

==אתרים==
* מצודת אלקסבה: מצודה מהתקופה המורית, נבנתה במאה ה-9 וניצבת מעל העיר עד היום.
* קתדרלת סן חואן המטביל: ידועה גם כ-'קתדרלת בדחוס', היא קתדרלה קתולית. הקתדרלה נבנתה לאחר כיבוש העיר מידי השלטון המורי על ידי אלפונסו ה-9 מליאון. היא נבנתה בין סוף המאה ה-13 עד למאה ה-15 וממוקמת במרכז העיר. הקתדרלה מעוצבת באופן דומה למצודה זאת משום שנבנתה מחוץ למצודת אלקסבה, מאותה הסיבה קירות הקתדרלה עבים והיא כוללת עמדות הגנה.
* החירלדה: העתק מגדל החירלדה בקתדרלת סביליה שבעיר סביליה.
* לה גלרה: גינת נוי.

==קישורים חיצוניים==

* 
* [http://www.euroresidentes.com/euroresiuk/guides-spain/guide-to-badajoz.htm מדריך לעיר בדחוס] באתר יורו רסידנטס (באנגלית).
* 

==הערות שוליים==

קטגוריה:אקסטרמדורה: ערים
קטגוריה:יישובים שהוקמו ב-1834
אהרן בלומלין

רבי אהרן בלומלין (או רבי אהרן פלוּמֶל, נהרג בה'ק"ף או ה'קפ"א, 1420 או 1421) היה ממנהיגי יהדות אוסטריה, רב בקרמז ובוינה, דודו ורבו של רבי ישראל איסרלין.

== ביוגרפיה ==
רבים מקורות חייו לוטים בערפל. נולד בעיירה קרימז (קרמס, Krems). אביו היה רבי חיים (חיטשל) מהרצוגנבורג, שזוהה על ידי מספר חוקרים בתור רבי חיים הענשל מהיינבורג (היימבורג, סלובקיה) שהיה סבו של רבי ישראל איסרלן. שם משפחתו המעניין, 'בלומלין' או 'פלומל', נקרא ע"ש אמו, שנפטרה כנראה בל"ג בעומר לפני 1407. ככל הנראה, נקברה האם בישיבת גיסו, רבי אברהם קלויזנר, בווינה. רבי אהרן עצמו היה נשוי, ונודע כי הייתה לו בת, שנישאה לתלמידו, רבי מורקלן.

למד בעיקר אצל רבי שלום מנוישטט, איתו למד כנראה בתור תלמיד חבר, בגיל מתקדם אחר נישואיו, ולא כבחור צעיר. עמד בקשרים טובים עם רבי יעקיל מאיגרא, ששימש יחד איתו ברבנות קרימז. כמו כן, שמר על קשר דרך מכתבים עם המהרי"ל ממיינץ ועם המהרז"ך בנירנברג.

בין תלמידיו הידועים נמנים אחיינו, רבי ישראל איסרלן, מחבר הספר תרומת הדשן; רבי דוד טעבלי שפרינץ מנירנברג, ורבי יצחק אייזיק מטירנא. ישנן עובדות המצביעות גם על כך שרבי חיים מיישטרליין מנוישטט היה דן לפניו.

בעת גזרת וינה, רבי אהרן הושלך לכלא עם יתר נכבדי הקהילה היהודית בווינה בי' בסיוון ה'ק"ף (1420). בהיותו בכלא עבר עינויים כדי שימיר את דתו, והוא נפטר מעניויים בכלא, לפני ט' בניסן ה'קפ"א (1421). בנו הקטן הוכרח להתנצר באונס.

== פעילותו התורנית והחברתית ==
מרבית התשובות של רבי אהרן ששרדו הן בענייני מנהגים, ובפרט מנהגי תפילה. ההכרעה המקובלת בתשובות היא לקולא ולא לחומרא. בין התקנות המקלות, ניתן למנות את ההיתר שגוי יוכל להביא מזון לאסירים יהודיים בכלא. לעיתים פסק רבי אהרן נגד המנהגים המקובלים.

נאמר עליו שידע "התפלל ולנגן". כנראה היה בעל כשרון מוזיקלי, ושימש חזן.

מלבד תשובותיו, כתב פירוש לתורה. דבריו נזכרים רבות בדברי אחיינו, בעל תרומת הדשן.

== ראו גם ==
* ישראל איסרלן
* תרומת הדשן (ספר)
* שלום מנוישטט
* יצחק אייזיק מטירנא

== לקריאה נוספת ==
* ישראל יובל, [https://www.academia.edu/7968706 חכמים בדורם], הוצאת מאגנס, ירושלים תשמ"ט, עמ' 59–71.
* מרדכי ברויאר, אוהלי תורה, הוצאת מרכז שזר, ירושלים תשס"ד. 
* משה גידמן, התורה והחיים, הוצאת אחיאסף (תרגום פרידברג), וורשה 1899.
* מאיר וונדר, אלף מרגליות, הוצאת המרכז להנצחת מורשת יהדות גליציה ומשפחת מרגליות בלונדון, ירושלים תשנ"ג.

==הערות שוליים==

קטגוריה:ראשוני אשכנז
קטגוריה:רבנים אוסטרים
קטגוריה:נספים בפרעות
קטגוריה:וינר נוישטאדט: רבנים
קטגוריה:נפטרים ב-1421
הוועדה הבין-משרדית למערכות מידע גאוגרפי

הוועדה הבין-משרדית למערכות מידע גאוגרפי אחראית על הפעילות של מדינת ישראל בתחום המיפוי. זוהי וועדה סטטוטורית שהוקמה על ידי הממשלה בתאריך 25 בדצמבר 1990 והחלה את פעילותה המלאה ב-17 ביוני 1993. מאז 10 ביולי 1997 פעלה הוועדה במסגרות ממשלתיות שונות עד שהוחלט על שדרוג פעילותה בשנת 2005. מטרת הוועדה לקדם את תחום ניהול מערכות המידע הגאוגרפיות ברמה הארצית בדרך של שיתוף מידע וידע מקצועי במקצוע הגאוגרפיה, קידום תקנים ונוהלי עבודה מסודרים. במסגרת עבודות הוועדה פועלים כיום 44 משרדי ממשלה שונים וגופים ציבוריים, תחת ניהולו של המרכז למיפוי ישראל ובשיתוף עם משרד הפנים. במסגרת הוועדה פועלת מליאה ו-6 צוותי עבודה מקצועיים לנושאים שונים, ביניהם: איסוף מידע, שיתוף מידע, טכנולוגיה, תקינה, מטה-דאטה ומצבי אסון לאומיים.

== ראו גם ==
* מערכת מידע גאוגרפי

== קישורים חיצוניים ==
* 

קטגוריה:ישראל: קרטוגרפיה
קטגוריה:משרד הפנים
קטגוריה:ישראל: ארגונים ממשלתיים
קטגוריה:ישראל: ועדות ציבוריות
עם ילידי

בן [[טוארג באלג'יריה]]
עם ילידי (ברבים: עמים ילידים, או ילידיים; על פי האקדמיה ללשון העברית: קדמונאים) הוא קבוצה אתנית המוגדרת כאוכלוסייה טבעית וראשונית במקום מסוים. יָלִיד הוא בן לקבוצה ילידית. למונח יש הגדרות שונות, ואין אחת שמקובלת אוניברסלית, אך לרוב הזיהוי נעשה עם הפירוש של "המתיישבים המקוריים" של טריטוריה.

לקראת סוף המאה ה-20 המונח קיבל משמעות פוליטית, כשהחל לשמש להתייחסות לקהילות אתניות שלהן קשרים היסטוריים לקבוצות שהתקיימו בטריטוריה זו או אחרת טרם עברה קולוניזציה או היווצרות מדינת לאום, ואשר משמרות מידה ניכרת של הבחנה תרבותית ופוליטית בינן לבין המסגרת התרבותית והפוליטית של המדינה בה הן נמצאות.

במובן הפוליטי של המונח "עם ילידי", קבוצות אלו נתפסות כפגיעות במיוחד לניצול ודיכוי בידי מדינות-הלאום, ובעקבות כך נוצרה מערכת של זכויות אזרחיות בהתאם לחוק הבינלאומי, על-ידי ארגונים בינלאומיים כגון האומות המאוחדות, ארגון העבודה הבינלאומי והבנק העולמי. האו"ם פרסם הצהרה בדבר זכויות עמים ילידיים – שמטרתה הגנה על הזכויות הקיבוציות של עמים מקוריים – לתרבותם, לזהותם, ללשונם, לעיסוקם, לבריאותם, לחינוכם ולמשאביהם הטבעיים.

מדינות שונות מייעדות שמות שונים לקבוצות אוכלוסייה בתחומן שמוכרות כילידיות על פי החקיקה הבינלאומית. לדוגמה: "אמריקנים מקוריים" (בארצות הברית), "אינואיטים", "מטי", "האומות הראשונות" (בקנדה), "אבוריג'ינים" (באוסטרליה), "אנשי ההרים" (בדרום-מזרח אסיה) ואַדיוואסי (בהודו). במקומות שונים בעולם קבוצות אלו נקראות בשמות כלליים כמו "מיעוטים לאומיים" ו"קבוצות שבטיות".

בישראל, שבה ניטש פולמוס סביב גבולותיה של המדינה, נעשה שימוש במונח "יליד" לפי עמדתו והשקפתו של הדובר. דוגמה לכך היא הצעתו של חבר הכנסת נסים זאב להחיל על תושבי ההתנחלויות את ההכרה כקבוצת "ילידים", ואת טענתם הנגדית של חברי הכנסת הערבים, לפיה "הפלסטינים הם הילידים האמיתיים של הארץ הזאת".

== ראו גם ==
* קולוניאליזם
* הצהרה על זכויותיהם של עמים ילידים

== קישורים חיצוניים ==

* [https://web.archive.org/web/20110915023501/http://www.shatil.org.il/files/UN%20Gen.%20Assemb.%20Declaration%20on%20Rights%20of%20Indigenous%20Peoples-%20Sept%2013%202007.pdf הצהרת האו"ם בדבר זכויות עמים ילידיים], ספטמבר 2007 
* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:אנתרופולוגיה
מאסטר ביין

מאסטר ביין (באנגלית: Master of Wine; או בקיצור MW) הוא תואר (לא אקדמי) שמעניק "מכון המאסטרים ביין" (The Institute of Masters of Wine) בממלכה המאוחדת. קבלת התואר "מאסטר ביין" נחשבת בדרך-כלל בתעשיית היין כאחת מהאמות המידה הגבוהות ביותר של הידע המקצועי.

המכון נוסד ב-1955, אולם הבחינות לתואר "מאסטר ביין" נערכו לראשונה ב-1953 בידי החברות Worshipful Company of Vintners ו-Wine and Spirits Association.

==היעדים==
המכון למאסטרים ביין הוא ארגון ללא כוונת רווח שנוסד בידי חבריו וממומן בידי תעשיית היין. מטרותיו המוצהרות הן:
* לקדם את הידע, ההבנה וההערכה של היין;
* לשמור על אמות המידה הגבוהות ביותר בתעשיית היין;
* להגביר את היעדים האישיים והמקצועיים בפעילויות הקשורות ליין.

==ההסמכה==
לפני שניגשים לתוכנית בת שלוש שנים של לימוד עצמי ונוכחות בסמינרים שעורך המכון, על המועמדים הפוטנציאליים לשכנע את המכון שהם בעלי הכישרון המתאים בכך שהם מגישים מסה ורשמי טעימה. בדרך-כלל נדרשת גם החזקה בתעודת דיפלומה מטעם הארגון Wine & Spirit Education Trust, שהיא ההסמכה הגבוהה ביותר שמעניק הארגון. בנוסף לכך, הם עוברים ראיון וזוכים לחניכות ממאסטרים מוסמכים ביין.
המועמדים חייבים לעבור בהצלחה גם את החלק התאורטי (שכולל הגשה של ארבעה מאמרים) וגם את החלק המעשי (שכולל שלושה מבחני טעימה עיוורת) של הבחינות במשך אותה שנה. אולם, אם הם מצליחים לעבור חלק אחד בלבד, הם רשאים לנסות ולהיבחן בחלק השני בשנתיים שלאחר-מכן. אם הם עוברים בהצלחה את שלב הבחינות, המועמדים צריכים להגיש הצעת מחקר ולכתוב דיסרטציה כעבור שישה חודשים מאישור ההצעה מצוות הבחינות של המכון.

התהליך מאתגר וקשה. בשנים 2000-1993, מתוך 266 מועמדים שהשתתפו בתוכנית, רק 85 עברו בהצלחה את כל החלקים של הבחינות והוסמכו להיות מאסטרים ביין.

==חברות==
עד לשנת 1983 הבחינות היו מוגבלות ליבואני יין, סוחרים וקמעונאים מהממלכה המאוחדת בלבד.

הפעם הראשונה שהוענקה דרגת מאסטר ביין לאדם שאינו בריטי הייתה בשנת 1988. ב-2005 היו 278 חברים בני 18 לאומים שונים, שחיו ב-19 ארצות ברחבי תבל. רוב 74 החברים שחיו אז מחוץ לממלכה המאוחדת הוסמכו לכך עד לשנת 1990 (ב-2011 עלה מספר החברים הזרים ללמעלה מ-100, והם חיו ב-23 ארצות שונות). נכון ליולי 2010, ישנם 280 מאסטרים ביין ברחבי תבל (במאי 2011 היה מספר החברים 288). 

כיום מחזיקים החברים במגוון רחב של עיסוקים בכלל זה ייננים, כורמים, יועצי יין, סופרי ועיתונאי יין, מרצים ליין, מלצרי יין, מנהלי מסעדות ובתי מלון. בנוסף לכך, רבים מהם עוסקים ברכישה, יבוא, הפצה, מכירה ושיווק יין. באופן כללי "אוצרי יין" (סומלייה) בוחרים לקבל תעודת "מאסטר סומלייה" (Master Sommelier), אולם קומץ אנשים השיגו את שתי התעודות ("מאסטר ביין" ו"מאסטר סומלייה"). בעוד ששתיהן משתמשות במונח "מאסטר", הן שונות בתכלית שלהן. ההסמכה ל"מאסטר ביין" נוגעת בעולם היין מצד אקדמאי-מחקרי בעוד הסמכת מאסטר סומלייה מתרכזת בעיקר בעולם האירוח והמסעדנות.

במדינת ישראל הוענק לראשונה דרגת מאסטר ביין בשנת 2016 לערן פיק, יינן יקב צרעה, ובשנת 2020 הוסמך גם עידו לוינסון, יינן ביקב ברקן.

בין המאסטרים המפורסמים ביין ניתן למנות את מייקל ברודבנט, קליב קוטס, ג'נסיס רובינסון וסרינה סאת'קליף.

== ראו גם ==

* חינוך ליין

==קישורים חיצוניים==

* [http://www.mastersofwine.org/ מכון Masters of Wine]

* 

==הערות שוליים==

קטגוריה:יין
קטגוריה:הממלכה המאוחדת
קטגוריה:תרבות שתיית אלכוהול
טומאת קבר

[[בית קברות יהודי]]
בהלכות טומאה וטהרה, טומאת קבר היא אחת מאבות הטומאה הנגרמות על ידי מת, ומהותה - טומאה הנגרמת על ידי קבירת מת במקום סגור מכל צדדיו. כל היקף המקום יחד עם דפנותיו מבחוץ נחשב לקבר, והוא מטמא בטומאה חמורה את הנוגע בו או המאהיל עליו. מקור טומאה זו מפורש בתורה: .

==גדר הדין==
בניגוד למת שנקבר ללא טפח מעליו, שמקומו נחשב כטומאה רצוצה אך אינו מטמא כקבר, הרי שאם יחדו למת מקום לקברו בחלל טפח וגובה טפח, המקום מטמא בטומאת קבר במגע מהתורה. לפי שיטת הראב"ד, חלוק הדבר אם יש טפח חוץ מגופת המת, שבאופן כזה נחשב המקום גם לאוהל ולכן המאהיל מעליו אינו נחשב כמאהיל על המת, לבין קבר שאין טפח פנוי בינו לבין המת, שאז הקבר מטמא הן במגע והן באוהל. רבי חיים סולובייצ'יק מסביר, כי כדי שאוהל יחשב לאוהל, ברור שצריך שיהא חלל פנוי, אך דין הטפח הפנוי של קבר אינו מדין אוהל שמביא את הטומאה וחוצץ בפניה, אלא מדובר בדין מחודש כגזירת הכתוב, ולכן ניתן לצרף גם את מקום המת בחשבון.

הרמב"ם לעומת זאת, סבור שדין טומאת קבר הוא דווקא כאשר יש חלל טפח פנוי.

במסכת נזיר מובא כי טעם טומאה זו הוא מדין טומאה רצוצה. הגר"ח מסביר כי למרות שלפי שיטת הרמב"ם טומאת קבר היא כאשר יש חלל טפח בין המת, נחשבת הטומאה כאילו הייתה טומאה רצוצה, וזהו יסוד דין קבר.

חכמים גזרו, שקבר יטמא ארבע אמות מכל סביביו, כגזירה שמא מתוך קרבה יתירה שיתקרבו למקום הקבר, יגעו בקבר מבלי משים. אם הקבר מוקף במחיצות הוא אינו מטמא בארבע אמות, ולפי שיטת רבינו שמשון, הוא הדין בבית סתום שבתוכו מונח מת, אך רש"י חלוק עליו.

==קבר זמני==
קבר בו נקבר אדם על מנת להעבירו לאחר תקופה מסוימת, אינו מטמא. מסיבה זו, פוסק רבי מאיר שמחה הכהן מדווינסק, כי אדם שנקבר בערי מקלט לאחר שגלה לשם, אינו מטמא, מכיוון שלאחר שהתעכלו עצמותיו מעבירים אותם לקברי אבותיו, וכן הרוגי בית הדין בארבע מיתות בית דין, שנקברו בבית הקברות המיוחד לבית הדין, אין קברם מטמא.

כך גם, בן סורר ומורה שנקבר בבית הקברות של בית הדין, והעבירו את עצמותיו לקברי אבותיו לאחר שנרקבו והתעכלו בעפר, אין קברו מטמא. מסיבה זו, רבי יונתן שהיה כהן, העיד לפני חכמי המשנה, כי דעתם אינם נכונה שבן סורר ומורה מעולם לא היה ולא נברא, שכן הוא בעצמו ישב על קברו. רבי פנחס מנחם אלתר האדמו"ר מגור מסביר, כי רבי יונתן חי זמן רב לאחר שנפסק דין ארבע מיתות בית דין, כך שהעצמות כבר נתעכלו בבירור ובוודאי הועברו לקברי אבותיו, ולכן יכול היה לשבת על קברו.

==התייחסויות הלכתיות אקטואליות==
===מערת המכפלה===
מערת המכפלה בלילהדנו הפוסקים באפשרות היתר כניסה למערת המכפלה, מכיוון שהבניין שמעל המערת המכפלה, נחשב לקומה שנייה מעל המבנה של המערה עצמה, ולכן למרות שהקומה הראשונה אסורה בטומאת קבר מכיוון שהיא מאהילה על קבר של מת, יש מקום לומר, שהקומה השנייה מותרת לכניסת כהנים. אך יש שכתבו, שדווקא כאשר באוהל שעל גבי הקבר, ישנה מקום בגודל טפח שבו יכולה הטומאה לצאתהאוהל חוצץ בפני הטומאה, או לחלופין אם יש פתח - גם אם נעול זמנית בגודל ארבעה טפחים. אך אם לאוהל הראשון אין פתח, נחשב המקום לקבר. במערת המכפלה, הפתח נסתם בבטון, וגודלו הוא 28 ס"מ ואין בגודלו ארבעה טפחים, ולכן אסור לכהנים להיכנס למקום, ואף להתקרב במרחק ד' טפחים, שכן גם הקומה השנייה נחשבת לקבר.

==ראו גם==
*הורתו שלא בקדושה ולידתו בקדושה

==הערות שוליים==

קטגוריה:טומאת מת
קבר
קוויאר ועדשים

קוויאר ועדשים (באיטלקית: Caviale e lenticchie) הוא מחזה קומי, אשר עלה לראשונה על הבמה בשנת 1956, מאת הכותבים האיטלקים ג'וליו סקארניצ'י ורנצו טאראבוזי (Scarnicci, Tarabusi). למחזה קיימת גם גרסה טלוויזיונית.

ההצגה זכתה להצלחה בישראל והועלתה מספר פעמים בתיאטראות שונים בארץ. לראשונה בשנת 1983 בתיאטרון הבימה, בתרגומו של נסים אלוני ובבימויו של מיכאל גורביץ' ורצה במשך 154 הצגות. ההצגה הועלתה בתיאטרון הקאמרי בשנת 2003 בבימויו של אילן רונן ובתרגומו של דורי פרנס, והייתה מועמדת לשישה פרסי התיאטרון הישראלי בשנת 2004. בשנת 2006 הועלתה ההצגה בבית צבי בבימויו של גילי אמיתי. בשנת 2010 הועלתה ההצגה בסטודיו למשחק ניסן נתיב בבימויו של דור צויגנבום. בשנת 2011 הועלתה ההצגה בתיאטרון הבימה בבימויו של מוני מושונוב.

== עלילת המחזה ==
עלילת המחזה מתרחשת בנאפולי שבאיטליה. אבי משפחה ענייה בעיר עושה את פרנסתו בכך שמגיע לחתונות שהוא אינו מוזמן אליהן, שם אוסף מאכלים ומוכר אותם בעזרת אשתו. בהמשך הוא מגדיל לעשות והופך את ביתו ל"בית תמחוי" במטרה לאסוף תרומות שיגיעו לכיסו.

== קישורים חיצוניים ==
* [http://www.habima.co.il/show_item.asp?itemId=1599&levelId=63141&itemType=0&template=32 קוויאר ועדשים] באתר הבימה
* [https://archive.today/20130107215324/www.cameri.co.il/index.php?page_id=388 קוויאר ועדשים] באתר תיאטרון הקאמרי
* [http://www.michaelgurevitch.co.il/index.php?option=com_content&view=article&id=18:2010-08-13-16-22-27&catid=2:2010-08-08-19-52-32&Itemid=4 תוכנית ההצגה] באתר של מיכאל גורביץ'

==הערות שוליים==

קטגוריה:מחזות איטלקיים
קטגוריה:קומדיות
קטגוריה:יצירות משנת 1956
שאנון מילר

שאנון לי מילר (באנגלית: Shannon Lee Miller; נולדה ב-10 במרץ 1977) היא מתעמלת אמריקאית בעבר. היא אלופה אולימפית ואלופת עולם, כולל פעמיים ברציפות בתואר היוקרתי ביותר, קרב רב אישי (1993 ו-1994). היא הספורטאית האמריקאית המעוטרת ביותר בברצלונה 1992, כשגרפה חמש מדליות.

== ביוגרפיה ==
מילר נולדה ברולה שבמיזורי. בגיל 6 חודשים משפחתה עברה לאדמונד אוקלהומה ובגיל 5 שנים החלה להתאמן בהתעמלות. כעבור 4 שנים היא נסעה למחנה ברוסיה עם אמה ושם המאמנים הסובייטים צפו לה עתיד מזהיר ברמה העולמית. שם היא גם החלה להתאמן עם סטיב נונו מאוקלהומה.

באליפות העולם בהתעמלות שנערכה באינדיאנפוליס, ארצות הברית בשנת 1991 זכתה מילר בשתי מדליות כסף בתחרות הקבוצתית ובתרגיל על המקבילים המדורגים.

באולימפיאדת ברצלונה (1992) זכתה מילר ב-5 מדליות, מהן 2 כסף ו-3 ארד. מדליות כסף בתחרות הקרב רב, אחרי טטיאנה גוצו מרוסיה ולפני לוויניה מילושוביץ' מרומניה ובתרגיל על הקורה. מדליות ארד בתחרות הקבוצתית, בתרגיל על המקבילים המדורגים ובתרגיל הקרקע.

===אלופת עולם===
באליפות העולם בהתעמלות שנערכה בברמינגהאם, בריטניה בשנת 1993 זכתה מילר ב-3 מדליות זהב, בתחרות הקרב רב (39.062 נקודות) לפני ג'ינה גוג'ן מרומניה (39.055 נקודות) וטטיאנה ליסנקו מאוקראינה (39.011 נקודות), בתרגיל על המקבילים המדורגים ובתרגיל הקרקע. 

באליפות העולם בהתעמלות שנערכה בבריזביין, אוסטרליה באפריל 1994 זכתה מילר ב-2 מדליות זהב, בתחרות הקרב רב (39.274 נקודות) לפני מילוסוביץ' (39.236 נקודות) ודינה קוצ'טקובה מרוסיה (39.125 נקודות) ובכך הגנה על תוארה ובתרגיל על הקורה. בהמשך אותה שנה באליפות העולם בהתעמלות לקבוצות שנערכה בדורטמונד, גרמניה בנובמבר, היא זכתה במדליית כסף אחרי רומניה ולפני רוסיה.

במשחקים הפאן-אמריקאיים שנערכו במאר דל פלאטה, ארגנטינה בשנת 1995 זכתה מילר ב-5 מדליות מהן 4 זהב ו-1 כסף. מדליות זהב בתחרות הקרב רב, בתחרות הקבוצתית ובתרגילים על המקבילים המדורגים והקרקע ומדליית כסף בתרגיל על סוס הקפיצות.

===אלופה אולימפית===
באולימפיאדת אטלנטה (1996) זכתה מילר בשתי מדליות זהב היחידיות שנבחרת ארצות הברית זכתה בהן, בתחרות הקבוצתית (389.225 נקודות), לפני רוסיה (388.404 נקודות) ורומניה (388.246 נקודות) ובתרגיל על הקורה (9.862 נקודות), לפני ליליה פודקופייבה מאוקראינה (9.825 נקודות) וגוגן (9.787 נקודות).

==חייה האישיים ==
בשנת 1999 נישאה מילר לכריסטופר פיליפס ממנו התגרשה בשנת 2006. לאחר מכן, היא נישאה לג'ון פלקונטי בשנת 2008 ולזוג נולד בן, רוקו בשנת 2009.

מילר בוגרת תואר ראשון משנת 2003 מאוניברסיטת יוסטון בשיווק ויזמות עסקית, בעלת תואר במשפטים מבוסטון קולג' משנת 2007 וכיום היא אשת עסקים.

== תארים והישגים ==
בשנת 2006 נבחרה מילר להיכל התהילה הבינלאומי של ההתעמלות.

==קישורים חיצוניים==

* 

* [http://gymnastics.about.com/od/famousgymnasts/ig/Where-Are-They-Now-/Update-On--Shannon-Miller.htm איפה הם היום? שאנון מילר], gymnastics.about.com
* 

קטגוריה:אלופות אולימפיות: קורה
קטגוריה:אלופות עולם בהתעמלות
קטגוריה:בוגרות אוניברסיטת יוסטון
קטגוריה:בוגרי אוניברסיטת יוסטון
קטגוריה:בוגרות בוסטון קולג'
קטגוריה:בוגרי בית הספר למשפטים של בוסטון קולג'
קטגוריה:מתעמלות באולימפיאדת ברצלונה (1992)
קטגוריה:מתעמלות באולימפיאדת אטלנטה (1996)
קטגוריה:אלופות אולימפיות אמריקאיות: התעמלות
קטגוריה:זוכות מדליית כסף אולימפית אמריקאיות: התעמלות
קטגוריה:זוכות מדליית ארד אולימפית אמריקאיות: התעמלות
קטגוריה:אמריקאיות שנולדו ב-1977
קטגוריה:אמריקאים שנולדו ב-1977
Life in Technicolor II

Life in Technicolor II הוא סינגל של להקת הרוק האלטרנטיבי הבריטית, קולדפליי, מתוך המיני אלבום שלה, Prospekt's March. השיר אמנם הוכרז כסינגל בשנת 2009, אך הוא יצא יחד עם האלבום בשנת 2008. השיר מכיל גרסה ווקאלית מלאה של השיר "Life in Technicolor" מאלבום האולפן הרביעי של קולדפליי, Viva la Vida or Death and All His Friends. הסינגל יצא בפברואר 2009 להורדה דיגיטלית, והוא מכיל רצועה שלא פורסמה בעבר, "The Goldrush". השיר נועד במקור להיות באלבום Viva la Vida or Death and All His Friends, אך בסוף הלהקה ויתרה עליו והחליטה לצרפו למיני-אלבום. השיר הועמד לשני פרסי גראמי וזכה באחד.

== קליפ ==
הקליפ הופיע בפעם הראשונה ב-20 בינואר 2009 בערוצים "4Music" וב-Channel 4 בבריטניה. הקליפ מתחיל כשילדים יושבים ומחכים לתיאטרון בובות על חוטים מסורתי, אך במקום זאת כל חברי הלהקה מופיעים בתור בובות על חוטים. עם זאת, תיאטרון הבובות הופך לראוותני יותר ויותר כשהווידאו ממשיך, כשלבסוף מופיע סולן הלהקה כריס מרטין בתור בובה, כשהוא "גולש" על קהל הילדים. בסוף הקליפ חברי הלהקה עולים על מסוק קטן שעובר דרך החלון ושובר אותו.

== היסטוריית מצעדים ==
{| class="wikitable"
|-
! מצעד !! דירוג שיא
|-
| אוסטרליה || 63
|-
| אוסטריה || 53
|-
| בלגיה || 39
|-
| הולנד || 15
|-
| אירלנד || 29
|-
| איטליה || 30
|-
| שווייץ || 39
|-
| פולין || 1
|-
| מצעד הסינגלים הבריטי || 28
|-
| יפן || 23
|-
| בילבורד "שירי הרוק המודרניים" (ארצות הברית) || 21
|}

== קישורים חיצוניים ==

* [http://www.youtube.com/watch?v=fXSovfzyx28|הקליפ הקליפ לשיר] באתר יוטיוב.

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שירי קולדפליי
קטגוריה:שירים באנגלית
קטגוריה:שירים שנכתבו על ידי ויל צ'מפיון
קטגוריה:שירי רוק אלטרנטיבי
קטגוריה:סינגלים בהוצאת פרלופון
I'm Yours

"I'm Yours" הוא שיר של הזמר ג'ייסון מראז והסינגל הראשון מתוך אלבום האולפן השלישי שלו, We Sing. We Dance. We Steal Things.. השיר פורסם לראשונה במהדורה מוגבלת ב-2005 מתוך המיני אלבום של מראז בשם Extra Credit, כדי לקדם את אלבום האולפן השני שלו, Mr. A–Z. השיר בוצע על ידי מראז בהופעתיו בשנים 2004–2005, וכבר הפך לחביב הקהל לפני השקתו. "I'm Yours" הועמד לפרס גראמי בקטגוריית "שיר השנה" ובקטגוריית "ביצוע שיר הפופ הטוב ביותר לזכר" בטקס גראמי ה-51.

השיר זכה להצלחה עצומה בארצות הברית ובמצעדי הבילבורד. השיר שבר שיא כשנשאר 76 שבועות במצעד הבילבורד הוט 100, זמן השהייה הרב ביותר לשיר במצעד זה, כששבר את השיא של שירה של ליאן ריימס, "How Do I Live" משנת 1998, שעמד על 69 שבועות. הוא כרגע השיר השישי בעל מספר המכירות הדיגיטליות הגבוהות ביותר בארצות הברית, כשעבר 5 מיליון הורדות דיגיטליות חוקיות. הוא בינתיים השיר היחידי של מראז שהגיע לטופ 10 במצעד הבילבורד הוט 100 ושירו המוכר ביותר עד כה. גרסת הרמיקס לשיר, שאותה עשה מראז עם ליל ויין וג'ה כור, זכתה גם היא להצלחה.

== היסטוריית מצעדים ==
{| class="wikitable"
|-
! מצעד סינגלים !! דירוג שיא
|-
| אוסטרליה || 3
|-
| אוסטריה || 2
|-
| בלגיה || 27
|-
| קנדה || 3
|-
| צ'כיה || 25
|-
| דנמרק || 3
|-
| הולנד || 9
|-
| אירופה הוט 100 || 17
|-
| פינלנד || 11
|-
| רומניה || 55
|-
| גרמניה || 8
|-
| איטליה || 4
|-
| ניו זילנד || 1
|-
| נורווגיה || 1
|-
| ספרד || 6
|-
| שוודיה || 1
|-
| שווייץ || 6
|-
| טורקיה || 7
|-
| מצעד הסינגלים הבריטי || 11
|-
| Billboard Hot 100 (ארצות הברית) || 6
|-
| בילבורד "טופ 40 למבוגרים" (ארצות הברית) || 1
|-
| בילבורד פופ 100 (ארצות הברית) || 5
|-
| בילבורד "טופ 40 מיינסטרים" || 1
|}

== קישורים חיצוניים ==

* 

קטגוריה:שירי 2008
קטגוריה:שירים באנגלית
קטגוריה:וידאו קליפים שצולמו בהוואי
קטגוריה:בלדות משנות ה-2000
קטגוריה:שירי פולק רוק
קטגוריה:שירי פופ רוק אמריקאיים
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בשוודיה
קטגוריה:שירי יהלום בארצות הברית
קטגוריה:סינגלים בהוצאת אטלנטיק רקורדס
נורי שאהין

נורי שאהין (נולד ב-5 בספטמבר 1988, בלידנשייד) הוא כדורגלן עבר גרמני ממוצא טורקי ששיחק בעמדת הקשר מרכזי וכיום מאמנה של בורוסיה דורטמונד.

==קריירת מועדונים==
ב-6 באוגוסט 2005, כשהיה רק בגיל 16 ו-335 ימים, קבע שאהין שיא בכך שהפך לשחקן הצעיר ביותר ששיחק אי פעם בבונדסליגה, והפך למבקיע הצעיר ביותר של הבונדסליגה כשכבש נגד נירנברג ב-25 בנובמבר 2005.

ב-5 ביולי 2007, שאהין עבר לשחק בהשאלה בת שנה בפיינורד, שם הצליח הרשים את המאמן בארט ואן מרוויק שאימן אותו גם בדורטמונד.

שאהין הפך לחלק משמעותי בקבוצה עם חזרתו לדורטמונד בעונת 2009/2010 כשהוא פותח ב-33 מתוך 34 משחקים. הוא סיים את העונה עם ארבעה שערים ושמונה בישולים. ב-9 במאי 2011 הודיע שאהין כי חתם על חוזה לשחק במדי ריאל מדריד ב-6 העונות הבאות.

ב-25 באוגוסט 2012 העבר שאהין בהשאלה לליברפול.

ב-11 בינואר 2013 עבר שאהין בהשאלה מריאל מדריד לבורוסיה דורטמונד הגרמנית.

ב-11 באפריל 2014 הודיעה בורוסיה דורטמונד על מימוש אופציית הרכישה שלה על שאהין והוא נרכש בחזרה מריאל מדריד, אולם מיעט לשחק בשתי העונות הראשונות עקב פציעה.

ב-30 באוגוסט 2018 חתם שאהין לשנתיים בורדר ברמן.

ב-19 באוגוסט 2020 חתם שאהין באנטליהספור לשנתיים.

ב-14 ביוני 2024 חתם שאהין בבורוסיה דורטמונד לשלוש שנים.

==קישורים חיצוניים==

* 

==הערות שוליים==

קטגוריה:כדורגלנים טורקים
קטגוריה:קשרי כדורגל טורקים
קטגוריה:קשרי כדורגל גרמנים
קטגוריה:כדורגלנים גרמנים
קטגוריה:כדורגלני בורוסיה דורטמונד
קטגוריה:כדורגלני פיינורד
קטגוריה:כדורגלני ריאל מדריד
קטגוריה:כדורגלני ליברפול
קטגוריה:כדורגלני ורדר ברמן
קטגוריה:כדורגלני אנטליהספור
קטגוריה:כדורגלני נבחרת טורקיה
קטגוריה:כדורגלני יורו 2016
קטגוריה:מאמני כדורגל טורקים
קטגוריה:מאמני כדורגל גרמנים
קטגוריה:ספורטאים טורקים באנגליה
קטגוריה:ספורטאים טורקים בספרד
קטגוריה:ספורטאים זרים בהולנד
קטגוריה:ספורטאים גרמנים באנגליה
קטגוריה:ספורטאים גרמנים בספרד
קטגוריה:גרמנים ממוצא טורקי
קטגוריה:טורקים שנולדו ב-1988
קטגוריה:גרמנים שנולדו ב-1988
סגן ראש ממשלת רוסיה

סגן ראש ממשלת רוסיה (ברוסית Заместитель Председателя Правительства Российской Федерации) הוא תפקיד פוליטי בכיר ברוסיה, החמישי בחשיבותו לאחר הנשיא, יושבי ראש שני בתי הפרלמנט וראש הממשלה.

את התפקיד יכול למלא גם שר, במקביל לחובותיו המיניסטריאליות. סגן ראש הממשלה מתמנה ו/או מפוטר על ידי הנשיא בהמלצת ראש הממשלה. תפקידו לבצע תיאום בין זרועות הרשות המבצעת הפדרלית. לתפקיד סגן ראש הממשלה ממונים אוטומטית מזכיר הממשלה ושר האוצר הרוסי.

סגן ראש הממשלה הוא חבר בקבינט ואומנם מכהנים למעלה מבעל תפקיד אחד כסגני ראש הממשלה אך רק הסגן הראשון לראש הממשלה הוא ממלא מקום ראש הממשלה במקרה שראש הממשלה אינו יכול לכהן בתפקידו. לרוב ממונים סגני ראש ממשלה להתעסק בתחום מסוים, למשל סגן ראש הממשלה לענייני כלכלה, או סגן ראש הממשלה לענייני רווחה.

נכון לנובמבר 2020 בתפקיד זה מכהנים 9 אנשים (לחלקם יש תפקיד נוסף) ואחד בעל תואר "הסגן הראשון".

==ראו גם==
*ממלא מקום נשיא רוסיה 
*יושב ראש מועצת הפדרציה של רוסיה 
*יושב ראש הדומה הממלכתית

==הערות שוליים==

*
קטגוריה:משרות פוליטיות ברוסיה
המושך הגדול

מבט פנורמי באינפרא-אדום הקרוב של כל השמים - המושך הגדול מצוין בחץ הכחול הארוך בפינה הימנית התחתונה תחת השם Norma & Great Attractor
המושך הגדול (באנגלית: Great Attractor) הוא מושך או אנומליה כבידתית בחלל הבין גלקטי בתחומו של צביר-על הידרה-קנטאורי, אשר כוללת עשרות אלפי גלקסיות, באזור שהיקפו מאות מיליוני שנות אור. אנומליה כבידתית בסדר גודל כזה בסקאלה האינטרגלקטית, מצביעה על נוכחותו של חומר אפל, חומר שאינו ניתן לצפייה ישירה אך ניתן להסיק על קיומו מניתוח השפעת המסה שלו על תנועת הגלקסיות וצבירי הגלקסיות הקשורים אליהן.

אנומליית המושך הגדול גורמת לכך שהגלקסיות שבאזור צביר-העל הידרה-קנטאורי מוסטות לאדום בהתאם לקבוע האבל, כך שניתן להסיק שהן מתרחקות גם מאיתנו וגם זו מזו. המדידות מראות שהשינויים בהיסט לאדום שלהן גדולים מידי, והם מסגירים את קיומה של האנומליה. השתנות ההיסט לאדום שלהן נקראת מהירות משונה, והיא נעה בתחום של בין כ-700 ק"מ לשנייה ל-800 ק"מ לשנייה, תלוי בנטייה הזוויתית מכיוונו של המושך הגדול.

החריגה מאחידות בהתפשטות היקום נתגלתה לראשונה בשנת 1973, ואז שוב בשנת 1978. מיקומו של המושך הגדול נקבע לבסוף בשנת 1986, במרחק של 153 עד 258 מיליון שנות אור בערך משביל החלב, בכיוונן של קבוצות הכוכבים הידרה וקנטאור. העצמים באזור זה נמצאים במישור הגלקטי, כלומר בחלק השמיים המוסתר על ידי שביל החלב ולכן קשה לחקור אותם באור נראה, אבל תצפיות רנטגן גילו כי באזור זה של החלל, הנמצא בצביר נורמה (ACO 3627), ישנה שכיחות גדולה של גלקסיות גדולות ועתיקות, שרבות מהן מתנגשות עם שכנותיהן, ומקרינות גלי רדיו בכמויות גדולות.

== בספרות הבדיונית ==

בספרות הבדיונית, מוזכר המושך הגדול בסדרה "פיפ פלינקס" מאת הסופר אלן דין פוסטר (שכתב את "הנוסע השמיני" והיה שותף בכתיבתם של תסריטי "מלחמת הכוכבים" ו"מסע בין כוכבים"), בספר "Flinx's Folly". המושך הגדול מוצג כניסיון של גזע חייזרי עתיק ליצור אמצעי בעל כוח משיכה שיכול להעתיק גלקסיות ממקומן, ביניהן גם את שביל החלב.

באופן דומה מוצג המושך הגדול גם בסדרת הספרים "זילי" מאת סטיבן בקסטר, במיוחד בספר "טבעת", שבו המושך הגדול מתואר כשרשרת קוסמית בצורת לולאה, שנוצרה באופן מלאכותי.

==קישורים חיצוניים==
* סם פלמסטיד, [http://snunit.k12.il/heb_journals/galileo/011045.html יקום במשבר], מאמר מתוך כתב העת גליליאו
* 
* 
* 

קטגוריה:קוסמולוגיה
קטגוריה:אסטרופיזיקה
קטגוריה:צבירי גלקסיות
ולרי פרין

ולרי ריצ'י פרין (באנגלית: Valerie Ritchie Perrine; נולדה ב-3 בספטמבר 1943) היא שחקנית ודוגמנית אמריקאית, פרין הייתה מועמדת פרס אוסקר לשחקנית הטובה ביותר ופרס גלובוס הזהב לשנת 1974 על הופעתה בתור האני ברוס בסרט "לני".

== ביוגרפיה ==
פרין נולדה בעיר גלווסטון שבטקסס לווינפירד, רקדנית ולקנת' פרין, קצין בדרגת לויטננט קולונל בצבא ארצות הברית.
העבירה את ילדותה ביפן שם הוצב אביה ולאחר מכן בחווה באריזונה.
החלה את דרכה בתעשיית הבידור בתור נערת שעשועים בלאס וגאס ועשתה את הופעת הבכורה שלה בהוליווד בעיבוד הקולנועי לרומן המלחמה המפורסם "בית מטבחיים חמש".
היא הצטלמה כדוגמנית למגזין פלייבוי והייתה לשחקנית הראשונה בתולדות הטלוויזיה האמריקאית שחשפה את פיטמותיה בסצנת מקלחת בסרט "סאונה".

בשנת 1975 זכתה פרין בפרס השחקנית הטובה ביותר של פסטיבל קאן ובפרס באפט"א לשחקנית החדשה הטובה ביותר על הופעתה בדרמה הקומית "לני" בתור האני ברוס אשתו של הקומיקאי הדגול לני ברוס (דאסטין הופמן), לפרסי המבקרים ולתשבחות נוספו גם מועמדויות יוקרתיות לפרס אוסקר לשחקנית הטובה ביותר ולפרס גלובוס הזהב.

ב-1979 שיחקה לצידם של רוברט רדפורד וג'יין פונדה בסרטו של סידני פולאק, "הפרש החשמלי".
את הופעתה המפורסמת בקריירה עשתה פרין בסרט "סופרמן" בתור איב טסמאכר, חברתו ושותפתו של לקס לות'ר (ג'ין הקמן) שמצילה בסרט את סופרמן (כריסטופר ריב).
חזרה על התפקיד גם בסרט ההמשך "סופרמן 2".

בשנת 2000 השתתפה בקומדיה שוברת הקופות "מה נשים רוצות" וגילמה את מרגו האסיסטנטית של ניק מרשל (מל גיבסון), גיבור העלילה השוביניסט שמסוגל לקרוא מחשבות של נשים.

כאשר עבדה בעסקי השעשועים בלאס וגאס התארסה פרין עם אספן נשק עשיר, כחודש לפני החתונה הצפויה הוא ירה בעצמו למוות בטעות, כתוצאה מפליטת כדור. פרין מעולם לא נישאה.

== פילמוגרפיה נבחרת ==
* בית מטבחיים חמש (1972)
* הגיבור האמריקאי האחרון (1973)
* לני (1974)
* וו. סי. פילדס ואני (1976)
* מר ביליון (1977)
* סופרמן (1978)
* פרש חשמלי (1979)
* הקוסם מלובלין (1979)
* סוכנות (1980)
* סופרמן 2 (1980)
* הגבול (1982)
* קוקטייל מאליבו (1983)
* מים מים (1985)
* נסיכה מבברלי הילס (1987)
*מלאך בהיר (1991)
* נקודת רתיחה (1993)
* בחורה בקאדילק (1995)
*הרקוויאם של בראון (1998)
* לובבנים עד הסוף (1982)
* החברה של החבר שלי (1999)
* מה נשים רוצות (2000)
* חובבנים עד הסוף (2005)
* הקליפורנים (2005)

== קישורים חיצוניים ==

* 

קטגוריה:זוכי פרס באפט"א: אישים
קטגוריה:שחקניות קולנוע וטלוויזיה אמריקאיות
קטגוריה:אמריקאיות שנולדו ב-1943
קטגוריה:אמריקאים שנולדו ב-1943
מפלגת החופש העממי

סמל המפלגה הרפובליקנית
מפלגת החופש העממי (ברוסית: Партия народной свободы), בעבר המפלגה הרפובליקנית של רוסיה (Республиканская партия России) הייתה מפלגת אופוזיציה ליברל דמוקרטית, שהוקמה בתחילת שנות ה-90, עם הופעת הסממנים הראשונים לפירוק המפלגה הקומוניסטית של הפדרציה הרוסית. רוב חברי המפלגה הראשונים היו חברי המפלגה הקומוניסטית של ברית המועצות שלא הסכימו עם החלטות הרוב בכנס ה-27 המפלגתי. ב-17 בנובמבר התקיים במוסקבה כנס היסוד של המפלגה החדשה ונבחרו ראשיה.

בשנות ה-90, חברה לתנועות דמוקרטיות נוספות במדינה, אך לאורך השנים נותרה מפלגה עצמאית, כאשר מנהיגי המפלגה תמיד נאבקו על קיומה. ב-2007 נמנע מן המפלגה להירשם במשרד המשפטים וב-2011 בית המשפט האירופי לזכויות אדם פסק שביטול רישיון המפלגה הרפובליקנית הוא מעשה בלתי חוקי.

באמצע שנות ה-90, אוחדו אל המפלגה כמה תנועות, הדומות לה במצעה כתנועת "רוסיה, קדימה! השואפת לדמוקרטיזציה בתחום הכלכלי ברוסיה. המפלגה היא חברה פעילה בקואליציית רוסיה האחרת של גארי קספרוב. יו"ר המפלגה ולדימיר ריז'קוב

במאי 2007, משרד המשפטים הרוסי ביטל את רישום המפלגה אלא שב-2011 - לאחר תביעה שהגיש יו"ר המפלגה - בית המשפט האירופי לזכויות אדם הכריז על החלטה זו כבלתי דמוקרטית ותבע מרשויות המשפט ברוסיה לבטל את ההחלטה. בינואר 2012 בית המשפט העליון של רוסיה ביטל את החלטת משרד המשפטים הרוסי והמפלגה ממשיכה להתקיים. עד יולי 2015 נקראה בשם המפלגה הרפובליקנית של רוסיה - מפלגת החופש העממי אולם בכנס המפלגה קוצר שם המפלגה ושמה הוא "מפלגת החופש העממי".

במאי 2023, בית המשפט העליון ברוסיה פסק לפרק את המפלגה. מנהיג המפלגה מיכאיל קסיאנוב עזב את רוסיה ובהמשך הוכרז על ידי המדינה כ״סוכן זר״.

==ראו גם==
* פוליטיקה של רוסיה
* ברית כוחות הימין
* המפלגה הדמוקרטית של רוסיה
* סולידריות (תנועה רוסית)
* רוסיה האחרת

==קישורים חיצוניים==

* 

==הערות שוליים==

רפובליקנית
קטגוריה:מפלגות ליברליות
קטגוריה:מפלגות שהוקמו ב-1991
מפלגת הפיראטים

לא קיימת מפלגת פיראטים}}
מפלגת הפיראטים, הוא כינוי שאומץ על ידי מפלגות פוליטיות במדינות שונות הדוגלות בזכויות אדם, דמוקרטיה דינמית (לעיתים גם בדמוקרטיה ישירה), רפורמות בדיני זכויות יוצרים ופטנטים, תוכן חופשי, פרטיות, שקיפות וחופש המידע.

מפלגת הפיראטים הראשונה הייתה מפלגת הפיראטים של שוודיה, אשר נוסדה ב-1 בינואר 2006 על ידי ריקארד פאלקווינגה . מאז נוסדו לאורך השנים, ובהשראת היוזמה השוודית, עשרות מפלגות פיראטים שונות ברחבי העולם. בשנת 2007 נציגי המפלגות הללו נפגשו לראשונה בווינה שבאוסטריה כדי לדון בעתיד התנועה ולהתכונן לבחירות לפרלמנט האירופי של שנת 2009. ב-18 באפריל 2010 נוסד באופן רשמי ארגון גג בינלאומי, האינטרנציונל של מפלגות הפיראטים, בכנס שהתקיים בבריסל, בלגיה. בארגון חברות כשלושים מפלגות ממדינות שונות.

בבחירות לפרלמנט של ברלין שהתקיימו בספטמבר 2011 זכתה מפלגת הפיראטים הגרמנית ב-8.9% מהקולות, ובכך הפכה למפלגת הפיראטים הראשונה שזכתה במושבים בבחירות פרלמנטריות עירוניות. בנובמבר 2012 זכתה מפלגת הפיראטים של איסלנד ב-5.1% מהקולות בבחירות לפרלמנט, ובכך הפכה למפלגת הפיראטים הראשונה שנבחרה באופן דמוקרטי לפרלמנט של מדינה<ref></ref>.

בישראל קיימת מפלגת פיראטים מקומית, הפיראטים, שהתמודדה החל מההבחירות לכנסת התשע עשרה. המפלגה לא עברה מעולם את אחוז החסימה.

==ראו גם==
* האינטרנציונל של מפלגות הפיראטים
* מפלגת הפיראטים הישראלית
* מפלגת הפיראטים של גרמניה
* מפלגת הפיראטים של שוודיה
* מפלגת הפיראטים של איסלנד

==קישורים חיצוניים==

* 

==הערות שוליים==

*
קטגוריה:מפלגות שהוקמו ב-2006
דיסנומיה (ירח)

דיסנומיה הוא הירח של כוכב הלכת הננסי, הטרנס-נפטוני, אריס. הוא התגלה בשנת 2005 על ידי מייקל בראון, ומגלי כוכב הלכת הננסי אריס. השם החלופי של דיסנומיה הוא "1 (S/2005 (2003 UB<sub>313</sub>". בהתחלה כונה "גבריאל" עד שקיבל את השם "דיסנומיה", על שם דיסנומיה, אלת חוסר הנאמנות, בתה של אריס במיתולוגיה היוונית.

==גילוי==

דיסנומיה התגלה על ידי מייקל בראון, עם צוות ההנדסה האופטית של מצפה הכוכבים קק ומגלי אריס בזמן שעשו תצפית על הפלוטואידים באזור חגורת קויפר (פלוטו, האומיה, מאקה-מאקה) ובדיסק המפוזר (אריס). התמונות של התצפיות שצולמו ב-10 בספטמבר חשפו שיש עצם סביב אריס. העצם הוגדר כירח סביב כוכב הלכת הננסי, וכונה בשמו הזמני גבריאל, על שם ידידתה של זינה (שכך כונה אריס בתקופה זו), בסדרה "זינה הנסיכה הלוחמת".

==מאפיינים==

קוטרו של דיסנומיה מוערך בכ-650 עד 700 ק"מ. הוא כנראה קטן מדי כדי להיות בצורה כמעט-כדורית. גילויו של דיסנומיה עזר לחשב את המסה של אריס (פי 1.27 משל פלוטו). רדיוס מסלולו של דיסנומיה סביב אריס הוא ±140 37,350 ק"מ. הוא מקיף את אריס כל 15.774±0.002 ימי ארץ.

==היווצרות==
סביר להניח, שהיווצרותו של דיסנומיה היה בדיוק כמו היווצרותו של הירח שלנו. הירח שלנו התנגש בכדור הארץ, וסביר להניח שאריס התנגש באחד ממיליוני הגופים בדסקה הפלנטרית שבו אריס נמצא, והחומר שהועף התגבש ויצר את דיסנומיה.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:ירחים במערכת השמש
חיים שמואל קהימקר

כריכת ספרו של חיים שמואל קהימקר אשר נכתב בשנת 1897 ויצא לאור בשנת 1937 בתל אביב כ 30 שנים לאחר פטירתו
חיים שמואל קהימקר (1830 – 9 באוקטובר 1908), היסטוריון, מורה, פילנתרופ ופובליציסט בן לקהילת "בני-ישראל" בהודו.

קהימקר היה דמות מרכזית בפרסום הקהילה לעולם ולקהילות היהודיות השונות הנמצאות בו. הוא הקים את אחד מבתי הספר לעברית הראשונים בהודו, וכן מספר עיתונים הקשורים ליהדות ולמסורות ישראל.

== קורות חיים ==
חיים שמואל קהימקר נולד ב-1830 בכפר אליבג, כ-25 מייל דרום מזרחית לבומביי, אביו שמואל יעקוב קהימקר היה מפקח מטעם בתי הספר של המיסיון האמריקאי בהודו, והיה מורהו הפרטי של בנו חיים בתחילת חייו ולימד אותו עברית, מראטהי ואנגלית. אפשר להתחקות אחר משפחתו עד לסביבות המאה ה-17 לאדם בשם אהרון (ארונג'י) שגר בכפר קהים ממנו נגזר שם משפחתו או לחלופין שם הכפר נגזר משם משפחתו כמקובל בשמות המשפחה בעדתו. נכדו של אהרון, יוסף (איסופג'י) עבר לכפר ראמסאג' ולאחר מכן לאליבג שם נולד נינו חיים.

בשנת 1852 הקים את ארגון "החברה הנדיבה של הבני-ישראל", במטרה לקדם חינוך והשכלה גבוהה בקרב בנות ובני הקהילה, בתי הספר שנוהלו על ידי הארגון אף סיפקו קורת גג ליתומי הקהילה, בשנת 1868 פרש מהנהלת הארגון אך המשיך לתמוך בו.

בשנת 1875 הקים את "בית הספר הישראלי" בבומביי באזור קדאק.

בשנת 1876 הוא שלח יחד עם אברהם דניאל דיווח על תולדות בני ישראל ללונדון. בשנת 1886 הוא תואר בהצפירה כראש חברת "גומלי חסדים" "איש נודע לשם במעשי צדקותיו". בשנת 1890 הוא עמד בראש ועד למען בתי הספר היהודיים בהודו. במסגרת תפקידו הוא שלח ליהודים בארצות שונות בקשות לתרומות לחיזוק בתי הספר וצירף אליהם ספר בן 38 עמודים על תולדות עדת בני ישראל בהודו.

ב-5 בספטמבר 1888 הקים את בית הכנסת "עץ החיים" בבומביי אשר קיים ופעיל עד היום.

ספרו של קהימקר אשר פורסם באנגלית 29 שנים לאחר פטירתו, היווה את הספר המלא הראשון על קהילת בני ישראל בשפה זרה, עליו התבססו רוב הספרים העוסקים בהיסטורית העדה ב-100 השנים הבאות. כתיבת הטיוטה נסתיימה ב-1897, גרסה במראטהית יצאה בשנת 1927 על ידי הוצאת פראקש ההודית ומשפחתו של קהימקר. בשנת 1936 קיבל עמנואל אולסבנגר את הספר על ידי צאצאיו של קהימקר בעת ביקורו בהודו מטעם קרן היסוד והוא הוציאו לאור ב-1937 בארץ ישראל המנדטורית בתרומה של יהודים מדרום אפריקה.
נעשו מספר ניסיונות להוצאת ספרו בעברית על ידי אישי תרבות מתוך הקהילה כגון הסופרים אליעז ראובן-דנדקר ואביחי בהסטקר, אך לבסוף יצאה בסוף שנת 2023 מהדורה בעברית על ידי איגוד החזנים של "בני ישראל"- עולי הודו.

קהימקר נפטר ב-9 באוקטובר 1908 ונקבר בבית העלמין היהודי מזגאו שבבומביי.

== משפחתו ==
קהימקר התחתן עם מילקה (מלכה) סולומון ג'יראד (ג'ירדקר קאזי), וממנה נולדו לו 8 ילדים. רבים מצאצאיו חיים כיום בישראל וקנדה. חלקם הגדול עסק ברפואה, ספרות וקהילה.

בין צאצאיו נמנה הסופר והיסטוריון ניסים מוזס (טלקר).

== לקריאה נוספת ==

* 
* 
* 
* 
==קישורים חיצוניים==

* [https://web.archive.org/web/20120609065433/http://www.congregationbina.ca/home/page38/page6/page45/page45.html חיים שמואל קהימקר] באתר Congregation BINA (באנגלית)

==הערות שוליים==

קטגוריה:נדבנים יהודים הודים
קטגוריה:סופרים יהודים הודים
קטגוריה:חוקרי תולדות עם ישראל
קטגוריה:אנשי חינוך יהודים הודים
קטגוריה:ילידי 1830
קטגוריה:נפטרים ב-1908
העתקה חלקה פורמלית

במתמטיקה, ובמיוחד באלגברה קומוטטיבית ובגאומטריה אלגברית, הומומורפיזם <math>\,f:A\to B</math> בין שני חוגים קומוטטיביים נקרא חלק פורמלית (בצרפתית Formellement lisse) אם הוא מקיים את תנאי ההרמה האינפיניטסימלית הבא:

ההעתקה <math>f</math> מגדירה מבנה של A-אלגברה על B. התנאי הוא שלכל A-אלגברה קומוטטיבית C ואידיאל נילפוטנטי <math>\,N \triangleleft C</math>, כל העתקה של A-אלגבראות <math>\,B\to C/N</math> ניתן להרים להעתקה של A-אלגבראות <math>\,B\to C</math>. אם ההרמה היא יחידה לכל זוג <math>(C,N)</math> כזה, ההעתקה נקראת אטל פורמלית. כל העתקה חלקה היא חלקה פורמלית וההפך נכון להעתקות מוצגות סופית.

העתקות חלקות פורמלית הוגדרו ונחקרו לראשונה על ידי אלכסנדר גרותנדיק בספרו EGA, בכרך הרביעי. בין היתר הוכיח גרותנדיק כי העתקה חלקה פורמלית בין חוגים נתריים היא בהכרח שטוחה

==לקריאה נוספת==

<div style="direction: ltr;">* Grothendieck, Alexandre; Dieudonné, Jean (1964). "Éléments de géométrie algébrique (rédigés avec la collaboration de Jean Dieudonné) : IV. Étude locale des schémas et des morphismes de schémas, Première partie". Publications Mathématiques de l'IHÉS 20: 5–259.
</div>

==הערות שוליים==

קטגוריה:גאומטריה אלגברית
קטגוריה:תורת החוגים
הטופולוגיה הקו-סופית

בטופולוגיה, הטופולוגיה הקו-סופית (או טופולוגיית המשלימים הסופיים; באנגלית: Cofinite topology) מוגדרת על קבוצה <math>X</math>, כך שנוצר מרחב טופולוגי שבו הקבוצות הפתוחות הן הקבוצה הריקה וכל הקבוצות שמשלימותיהן סופיות. מכך נובע שהקבוצות הסגורות הן בדיוק הקבוצות הסופיות והמרחב עצמו.

פורמלית, ניתן להגדיר את הטופולוגיה כ:
:<math>\mathcal{T} = \{A \subseteq X \mid A=\varnothing\ \lor\ |X \setminus A| < \infty \}</math>

טופולוגיית זריצקי על עקום אלגברי היא הטופולוגיה הקו-סופית על נקודות העקום.

==תכונות==
* כל תת-מרחב של הטופולוגיה הקו-סופית הוא גם קו-סופי.
* כל קבוצה פתוחה לא-ריקה במרחב, מכילה את כל המרחב פרט למספר סופי של נקודות. לכן:
** המרחב קומפקטי וקומפקטי סדרתית.
** כאשר קבוצת הבסיס <math>X</math> היא אינסופית, כל שתי קבוצות פתוחות לא-ריקות במרחב חותכות זו את זו, כלומר אין שתי קבוצות פתוחות לא-ריקות זרות. לכן מרחב טופולוגי המורכב מקבוצה אינסופית <math>X</math> וטופולוגיה קו-סופית אינו מרחב האוסדורף.
* הטופולוגיה הקו-סופית על מרחב <math>X</math> היא הטופולוגיה הגסה ביותר על מרחב זה המקיימת את אקסיומת ההפרדה <math>T_1</math>.
** יתרה מזאת, טופולוגיה על <math>X</math> מקיימת את <math>T_1</math> אם ורק אם היא מכילה את הטופולוגיה הקו-סופית.
* הטופולוגיה הקו-סופית על מרחב <math>X</math> סופי היא הטופולוגיה הדיסקרטית (לכל <math>A \subseteq X</math> מתקיים <math>|X\setminus A| \leq |X| < \infty</math>).

==ראו גם==
*הטופולוגיה הקו-מנייתית

==קישורים חיצוניים==
* 

קו-סופית

en:Cofiniteness#Cofinite topology
האן-מינדן

האן-מינדן או האן-מונדן (בגרמנית: Hann. Münden, קיצור של Hannoversch Münden) היא עיר במדינת סקסוניה התחתונה שבגרמניה. העיר נמצאת במחוז גטינגן ויושבת על נקודת ההצטלבות בין הנהרות פולדה וורה, אשר נשפכים אל נהר הווזר. אוכלוסיית העיר מונה כ-23,600 תושבים. העיר ידועה בזכות בתיה העתיקים, חלקם בני יותר מ-600 שנה.

==היסטוריה==
לא ניתן לציין בוודאות את השנה בה הוקמה העיר. האזור מוכר כמקום יישוב כבר מהמאה ה-9, אך העדות הכתובה הראשונה לקיומה של העיר היא במסמך משנת 1183. שמה המקורי של העיר היה מונדן, אך שונה עם הזמן לשם הנוברש מונדן (עקב הברית שנחתמה עם ממלכת הנובר), כדי להבדיל בין מונדן לבין העיר מינדן (Minden) הנמצאת לא הרחק, ואשר שמה מבוטא בצורה כמעט זהה.
מאוחר יותר, כדי למנוע בלבול עם העיר הנובר, קוצר השם ל- האן-מונדן.

==אתרים מרכזיים==
* הכנסייה הלותרנית על שם בלזיוס הקדוש, הבנויה בסגנון האדריכלות הגותית, ואשר בשטחה קבור אריק הראשון, דוכס ברונסוויק-קאלנברג.
* שרידי חומת העיר מהמאה ה-12.
* מגדל הטילישאנצה - נבנה בסוף המאה ה-19, לזכר המצור על העיר שהונהג בידי יוהאן צרקלאס, רוזן טילי, בשנת 1626.
* ארמון וולפנשלוס, אשר נבנה במקור בתחילת המאה ה-16, על ידי הדוכס אריק הראשון, בסגנון הגותי.
* גשר וורהברוקה הישן (מעל נהר הוורה) - אחד מגשרי האבן העתיקים במדינה.
* בית העירייה הבנוי בסגנון הרנסאנס, אשר נבנה במקור במאה ה-14.

==ערים תאומות==
* 
* 
* 
* 

==גלריית תמונות==
<gallery widths="200px" heights="150px" perrow="4">
Hann. Münden-Rathaus.01.JPG|בית העירייה הבנוי בסגנון הרנסאנס
Alte Werrabrücke Hann. Münden 2016.jpg|ממוזער|גשר וורהברוקה הישן (מעל נהר הוורה)
</gallery>

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:סקסוניה התחתונה: ערים